open-index/open-wikipedia-markdown huggingface dataset:
Medway (elv)

**Medway** er ei elv i Kent og West Sussex i England. Den har sitt utspring ved Turners Hill i West Sussex, og renner derfra i ei hovedsakelig nordøstlig retning inn i Kent, hvor den passerer gjennom byene Tonbridge, Maidstone og Medway. Elva munner ut i Themsens estuar ved Sheerness. Elva er 113 kilometer lang, og har et nedbørfelt på . De største sideelvene er Eden, Shode, Teise, Beult, Loose og Len.

Både hovedelva og sideelvene renner i all hovedsak gjennom landlige områder, hvor Tonbridge, Maidstone og Medway er unntakene. Selve Medway renner mot øst til den når fram til sørsida av North Downs. Ved samløpet med sideelva Beult, snur den imidlertiid mot nord og bryter gjennom North Downs ved Medway Gap, en bratt og trang dal nær Rochester, før den vider seg ut til et bredt estuar, som ved Sheerness munner ut i det langt større estuaret til Themsen.

## Båttrafikk

Fra 1746 var det ikke mulig å seile lenger oppover elva enn til Tonbridge, men i 1828 ble det mudret opp slik at man kunne seile til Leigh. Med kano kan man under gunstige forhold komme helt fram til Penshurst. langs Medway finnes ii alt åtte sluser. Den nederste ble åpnet i 1792, og ligger ved Allington, som er grensa for hvor langt opp i elva tidevannet er merkbart. For å gjøre forbindelsen mellom Medway og Themsen bedre åpnet man tidlig på 1800-tallet Thames- og Medwaykanalen, som gikk mellom Strood og Gravesend. Den var ikke spesielt lønnsom, og innen 1850-årene hadde strekningen fra Strood til Higham blitt erstattet av jernbane. Strekningen fra Higham til Gravesend var i bruk inntil 1934.

## Bruer og tunneler over Medway
Inntil nylig var den nederste forbindelsen over Medway ved Rochester, hvor det har vært ei bru helt siden romertiden. Før 1963 var den neste brua etter 1300-tallsbrua vad Aylesford, 19&nbsp;km lengre oppover elva. Siden da har følgende bruer og tunneler kommet til:
* I 1963 ble en viadukt bygget over elva sør for Rochester for den første seksjonen av motorveien M2. I 2003 ble denne utvidet til to separate bruer.
* Mellom 1963 og 1996 ble motorveien M20 bygget, og inkluderte ei bru over Medway sør for Aylesford.
* I 1996 ble Medway Tunnel den nederste forbindelsen over elva, og knyttet sammen Gillingham og Strood. 
* I 2003 ble ei 1,3 kilometer lang jernbanebru med et midtspenn på 152 meter bygget for jernbanelinjen gjennom Kanaltunnelen. Jernbanebrua ligger parallelt med bruene på motorveien M2.

## Historie

Det er to militære slag som er kalt «slaget på/ved Medway». Det første slaget fant sted under den romerske invasjonen, og det andre under den andre engelsk-nederlandske krig.

Medway har historisk delt grevskapet Kent i to. Tradisjonelt har den vestlige delen blitt adminstert fra Maidstone, og den østlige fra Canterbury. Administrasjonene ble samlet i 1814.

I 1942 ble den første testen av et undersjøisk oljerør foretatt i elven. Dette skjedde i forbindelse med forberedelsene til Operasjon Pluto, en plan for å pumpe drivstoff fra Storbritannia til Frankrike etter invasjonen i Normandie.

## Eksterne lenker
* 
* Kart over Medways nedbørfelt
Gisle Hannemyr

**Gisle Hannemyr** (født 3. juli 1953 i Hammerfest) er en norsk forsker, gründer og kommentator innen informatikk, især om Internett. 

Hannemyr er ansatt ved Institutt for Informatikk ved Universitetet i Oslo som forsker og lektor, der han særlig arbeider med bruk og design av Internett-baserte tjenester, og var medlem av regjeringens personvernkommisjon 2007–2009.

Han er også brukt som meddommer og sakkyndig vitne i rettssaker.

## Utdannelse
Hannemyr er utdannet B.Sc. i Computer Science fra University of Manchester. 

## Oslonett
Sammen med flere andre startet Hannemyr Oslonett i desember 1991. Oslonett ble senere kjøpt opp av mediehuset Schibsted og ble først til Schibsted Nett, deretter – gjennom en fusjon med Telenor Online – ble det Scandinavia Online (Sol). Gjennom arbeidet i Oslonett bidro han til å gjøre Internett tilgjengelig for folk flest i Norge. Oslonetts sider fra Lillehammer-OL er innlemmet i Nasjonalbibliotekets og Nasjonalmuseets samlinger.

## Priser (utvalg)
Hannemyr har fått mange priser, blant annet «tiårets internettperson 1993–2003» og «Rosing-akademiets Hederspris 2002».

## Bibliografi
* 1990: *Åpne systemer*, Den norske Dataforening – redaktør
* 1992: *Åpne systemer. Teknologi, strategi og praksis* Universitetsforlaget
* 1994: *Bruk Internet!*, Prentice-Hall – medforfatter: Peter Kent
* 1995: *Internett for Windows*, Prentice-Hall
* 1995: *BIT – Bruk Informasjonsteknologi*, Cappelen – medforfattere: Maus, Sugar og Skagestein
* 2005: *Hva er Internett* ; artikkel i Universitetsforlaget serie *[[Hva er-bøkene|Hva er]]*
* 2009: *Sammensatte tekster*, Cappelen Akademisk – medforfattere: Liestøl og Fagerjord

## Familie
Gisle Hannemyr er bror av teatermannen Trond Hannemyr, som var en av stifterne av Grenland friteater og senere av Porsgrunn Internasjonale Teaterfestival.

## Referanser


## Eksterne lenker
* Profil hos Universitetet i Oslo
* Personlig hjemmeside
* Intervju i "Ekko" om Internett i Norge, NRK radio
Samfundet i Halden

**Samfundet i Halden** var navnet på tidligere *Halden Arbeidersamfund*. Bygningen stod ferdig i 1891 og fungerte som arbeidersamfunn frem til Studentsamskipnaden i Østfold (SiØ) overtok store deler av huset i 1993. Huset er en murbygning på over  kvadratmeter fordelt på fire etasjer og ligger i Violgata 3, Halden sentrum. Arkitekt var den lokale Wilhelm Christian Suhrke (1863–1950).

I 1997 overtok SiØ driften av hele Samfundet. 17. januar 2008 ble det sendt ut pressemelding fra Studentsamskipnaden i Østfold der det kom frem at driften av huset avvikles fra 1. februar 2008. Centrum Scene leide huset i en periode og åpnet 2009 men gikk konkurs april 2010.

Bygningen har kjellerlokalene med bar, cafe/bar i 1. etasje, storsal i 2. etasje samt kontorer og lag- og foreningsrom i 3. etasje. Tre scener og en uteservering.

Halden Studentsamfund hadde tidligere tilhold i Samfundet sammen med Studentsamskipnaden og Studentorganisasjonen i Østfold.

Bygningen ble i september 2015 solgt til ny eier.

2017 ble det åpnet en ungdomsklubb for ungdommer i aldrene fra 10-20 år, og er en av Haldens største ungdomsklubber.

## Referanser


## Eksterne lenker
* Høgskolen i Østfold
Oslonett

**Oslonett** var et firma som tilbød privatpersoner og småbedrifter Internett-tilgang ved hjelp av oppringt samband mot en UNIX-maskin og terminalemulering på PC på 1990-tallet. Selskapet tilbød også diverse web-tjenester. Firmaet ble stiftet 12. desember 1991, og omfattet 16 gründere fra Institutt for Informatikk ved Universitetet i Oslo. 

Oslonett ble stiftet 12 desember 1991 i et pizzamøte i Institutt for informatikks møterom 3B i Informatikkbygningen i Gaustadbekkdalen. Kjell Øystein Arisland inviterte 15 andre som ble deleiere ved å investere 5000kr og et månedsverk det kommende året. Blant de inviterte var blant annet Gisle Hannemyr, Tore Solvar Karlsen, Steinar Kjærnsrød,  Yngvar Berg, Hans Petter Holen, Arne Kinnebergbraaten, Leif Arne Neset, Sigbjørn Næss, Otto Milvang og  Tor Sverre Lande.

Oslonett var Norges første tilbyder av Internett-tjenester utenfor akademia. Tidlig på 1990-tallet leverte selskapet privatpersoner og selskaper Internett-aksess og SMTP-basert e-post over oppringte og faste linjer. Før det fantes støtte for TCP/IP og SMTP i de operativsystemene fra Microsoft og Apple som var i vanlig bruk på 1990-tallet leverte selskapet den nødvendige tilleggsprogramvare. Denne var til dels basert på fri programvare, dels på egenutviklet kode. 

Oslonett startet tidlig med webtjenester, og satte opp Norges første åpne webserver utenfor de akademiske miljøene i 1993. Tjenesten kjørte på en webserver, «Plexus», skrevet i Perl, og var modifisert en god del av Oslonetts Gisle Aas. Den tilbød abonnenter i osloområdet oppringt, modembasert internett-tilknytning. Det ble også holdt kurs for næringslivet i samarbeid med Næringsakademiet, og selskapet instruerte mange bedrifter i hvordan internett-kommunikasjon basert på TCP/IP kunne erstatte mange eldre og tunge programvareprosesser.

Under vinter-OL på Lillehammer i 1994 ble – for første gang i historien – resultatene fortløpende lagt ut på web av Oslonett. I 1995 unnfanget Oslonett tjenesten Kvasir, og samme år ble Oslonett kjøpt opp av Schibsted. Det kommende året bygde miljøet opp Schibsteds internettilbud *SN Horisont*, og i 1997, etter at Telenor kjøpte alle Schibsted Netts abonnenter,  ble dette slått sammen med Telenors internettsatsing til selskapet Scandinavia Online (SOL). 

Andre selskaper som har sitt utspring i gründermiljøet bak Oslonett er Basefarm, SOL, Telenor Online, Intervett, Infostream, Manamind og TraceTracker.

Høsten 2014 ble Oslonetts gamle nettsider innlemmet i Norges dokumentarv, som det første digitale dokument noensinne.

## Kjente tjenester fra Oslonett
*Norges første kommersielle webserver i 1993
*Norges første produsent av Internett-relaterte kurs
*Søkemotoren Kvasir
*Lærte Norge å surfe under programmet *[[Rondo (TV-serie)|Rondo]]* på NRK i 1995
*Live-resultater fra OL på Lillehammer i 1994
*Første til å tilby Internett over TV-kabel
*Utviklet den første utgaven av Gule Sider på Internett

## Referanser


## Eksterne lenker
* Oslonett
Lars Berger

**Lars Berger **(født 1979) er en norsk tidligere skiskytter og langrennsløper. Han satset primært på skiskyting, men hadde også svært gode resultater fra fristilsløp i langrenn, blant annet NM-gull på 30&nbsp;km, VM-gull på 15&nbsp;km, samt VM-gull og OL-sølv på stafett. I 2014 tok han VM-gull 15&nbsp;km i langrenn i militært VM i Sodankylä, Finland. Han representerte Dombås IL i skiskyting og Byåsen IL i langrenn. Han er bror til skiskytteren Tora Berger.

Berger er den eneste aktive skiskytteren som har vunnet en VM-tittel i langrenn. 10. mars 2007 ble han tildelt Egebergs Ærespris for sine prestasjoner i skiskyting og langrenn.

Han vant syv individuelle renn i verdenscupen, tre av dem i sesongen 2003/04, to i sesongen 2008/09, på sprintene i Hochfilzen og Vancouver. I Hochfilzen skjøt han to fulle hus, for første gang som seniorutøver, og vant løpet med over et halvt minutt foran Alexander Os og Dmitrij Jarosjenko. Verdenscupseieren i sesongen 2010/11 kom på 10&nbsp;km sprint i Ruhpolding den 14. januar 2011. VM i Nove Mesto 2013 gikk uten at Berger sto på deltakerlista, men på NM-sprinten, 10&nbsp;km på Dombås i 2013, tok han et overraskende gull.

Berger deltok i sine første olympiske vinterleker i Vinter-OL 2010 i Vancouver. Her var han tatt ut både i skiskyting og langrenn. I skiskytingens sprint kom han på 46.-plass, og i den påfølgende jaktstarten gikk han seg opp til 23.-plass. Lars Berger gikk den tredje etappen i 4 × 10 km stafett i langrenn og vant sølv med det norske laget. I tillegg til Berger bestod stafettlaget av Martin Johnsrud Sundby (1. etappe), Odd-Bjørn Hjelmeset (2. etappe) og Petter Northug (4. etappe).

Berger la opp i 2015 på grunn av vedvarende kneproblemer og begynte i stedet som landslagstrener for syns- og bevegelseshemmede i skiskyting og langrenn.

## Verdenscupseire

## Meritter som skiskytter
* VM 2009: Gull på 4 × 7,5&nbsp;km stafett
* VM 2009: Sølv på 10&nbsp;km sprint
* VM 2007: Sølv på 4 × 7,5&nbsp;km stafett
* VM 2004: Sølv på 15&nbsp;km fellesstart, sølv på 4 × 7,5&nbsp;km stafett
* NM 2013: Gull på 10&nbsp;km
* NM 2004: Gull på 10&nbsp;km og jaktstart
* NM 2003: Gull på 20&nbsp;km

## Meritter som langrennsløper
* OL 2010: Sølv på 4 × 10&nbsp;km stafett
* VM 2007: Gull på 15&nbsp;km fri teknikk og 4 × 10&nbsp;km stafett
* VM 2005: Gull på stafett, 4.-plass på 15&nbsp;km fri teknikk
* NM 2003: Gull på 30&nbsp;km

## Referanser


## Eksterne lenker
* 
* 
*
Kristen Nygaard

**Kristen Nygaard** (1926–2002) var en norsk professor i informatikk, programmerer og politiker. Nygaard ble cand.real. med hovedfag i matematikk ved Universitetet i Oslo i 1956. Sammen med Ole-Johan Dahl fant han opp programmeringsspråket Simula i 1960-årene. Nygaard var en framstående motstander av norsk medlemskap i EU og var leder for Nei til EU på 1990-tallet.

## Virke
Simula var det første såkalte objektorienterte programmeringsspråk. Etter hvert skulle det således vise seg å få varig innvirkning, ikke bare på faget programmering generelt, men også i den konkrete forstand at flere av de viktige, nyere programmeringsspråkene (som Ada og Java) i stor grad faktisk bygger på de samme ideene og mekanismene som ble introdusert i Simula.

Nygaards virksomhet var fra slutten av 1960-årene sterkt preget av hans sosiale engasjement, og han fokuserte på de sosiale konsekvensene av datateknologi, særlig hvordan norsk fagbevegelse burde forholde seg til denne teknologien.
Han ble på denne tiden kontaktet av Norsk Jern- og Metallarbeiderforbund for å få assistanse til hvordan de skulle forholde seg til denne teknologien. Dette arbeidet førte til at det tidlig i 1970-årene ble inngått data-avtaler og oppnevnt datatillitsvalgte i arbeidslivet.

## Politisk virksomhet
Nygaard var en framstående motstander av norsk medlemskap i EU. Han var leder for Nei til EU, med forløperen Opplysningsutvalget om Norge og EF, fra 1988 til 1995. Han hadde vært medlem av både Venstre og fra 1971 Arbeiderpartiet, men var ikke medlem av noe parti da han døde.

## Heder
I 1998 mottok han Rosingakademiets hederspris sammen med Ole-Johan Dahl. I 2001 ble de to også tildelt den prestisjetunge Turing-prisen fra Association for Computing Machinery (ACM). Turing-prisen blir ofte uformelt betegnet som informatikkfagets Nobel-pris. Året etter, i 2002, fikk de to også John von Neumann-medaljen.

Nygaard var æresdoktor ved en rekke utenlandske universiteter og var kommandør av St. Olavs Orden.

Da Institutt for informatikk ved UiO flyttet inn i Ole-Johan Dahls hus i 2011 ble universitetets opprinnelige informatikkbygning døpt om til Kristen Nygaards hus. Huset har adresse Gaustadalléen 23 og brukes i dag som hovedkontoret til Norsk Regnesentral. 

## Referanser


## Eksterne lenker
* 
* 
*  Offisielt nettsted 
*  Kristen Nygaards CV 
*  Om Ole-Johan Dahl, Kristen Nygaard og Simula
*  Kristen Nygaard bibliography
*  Videointervju med Kristen Nygaard
*  Minneord over Nygaard fra Uniforum/UiO
Beatus Rhenanus

**Beatus Rhenanus** *(latinisert fra det tyske *'Beat Rinauer** eller **Rinower**)'' (født den 22. august 1485 i [[Selestat|Schlettstadt]] i [[Alsace|Elsass]] i [[Tyskland]], død den [[20. juli]] [[1547]] i [[Strasbourg|Strassburg]]) var en tysk humanist. Han er også kjent som **Beatus Bild'''.

Han studerte i Paris fra 1503 til 1507 og gikk deretter i boktrykkerlære. Fra 1511 stod han i nær kontakt med humanisten Erasmus av Rotterdam. Som filolog redigerte Beatus Rhenanus verker av Kirkefedrene og fra antikkens klassikere. Han var også virksom som boktrykker, redaktør og historiker.

## Referanser


## Eksterne lenker
* 
*
Nils Olav Fjeldheim

**Nils Olav Fjeldheim** (født 18. april 1977 i Tysværvåg) er en norsk padler. Han representerer Tysvær Kano & Kajakklubb.

Fjeldheim har vunnet tre VM-titler sammen med sin makker Eirik Verås Larsen, K2 1000 m i  2001 og maratonøvelsen i 2001 og 2002. 
Fjeldheim og Larsen vant også bronse i Sommer-OL 2004 i Athen i K2 1000 m.

Fjeldheim har også vunnet EM med Eirik Verås Larsen.

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk

## Referanser




## Eksterne lenker
*
Steffen Tangstad

**Steffen Tangstad** (1959–2024) var en norsk bokser, senere proffbokser. Han hadde 24 seire, 2 tap, 2 uavgjort og 14 knockouts.

Før han ble proffbokser vant han seks norgesmesterskap, derav tre titler i tungvekt i årene 1978–1980 hvor han mottok kongepokal i 1979. Han debuterte profesjonelt i 1980.

Som proffbokser ble han europamester i tungvekt (EBU Heavyweight) i 1984, mistet tittelen i første kamp som tittelforsvarer i 1985, gikk så to kamper før han igjen kjempet om EM-tittelen og vant i 1986. Deretter forsøkte han seg på VM-tittelen, og er med det den eneste nordmann som har bokset tittelkamp i tungvektsboksing. Det skjedde 6. september 1986, da han møtte Michael Spinks til kamp om IBF-tittelen i Las Vegas. Tangstad ble slått på teknisk knockout i fjerde runde.

I 2006 deltok Tangstad i underholdningsserien *[[Skal vi danse (TV-program)|Skal vi danse]]* på TV 2, der han danset med Ingrid Beate Thomson.

I 2008 var han foredragsholder med motivasjonsforedraget «Tangstad vs. Tangstad», om kampen mot seg selv og om drømmen om å bli verdensmester.

I oktober 2018 ble det kjent at Tangstad var rammet av nervesykdommen polynevropati. I mars 2019 ble han innlagt på sykehus for å få amputert det venstre benet fra kneet og ned. Han døde 26. juni 2024.

## Referanser


## Eksterne lenker
* 
* 
* 
*
Folkehelsa

**Folkehelsa** kan være:

* Folkehelse, vitenskapen om å forebygge sykdom og fremme helse.
* Statens institutt for folkehelse, også kalt «Folkehelsa», forløper til Folkehelseinstituttet.
Johann Froben

**Johann Froben** (latinisert: **Johannes Frobenius**) (født ca. 1460 i Hammelburg i Høystiftet Fulda, død 27. oktober 1527 i Basel) var en ledende boktrykker, forlegger og lærd humanist i Basel i Sveits. Han fornyet boktrykkerkunsten og gjorde Basel til et sentrum for forlagsvirksomhet, og hans bibelutgivelser fikk stor utbredelse og betydning i Europa i tiden før og rundt reformasjonen. Humanisten Erasmus av Rotterdam var en nær venn og samarbeidspartner, og maleren Hans Holbein den yngre arbeidet i en årrekke som illustratør for Froben.

## Liv og virke
Johann Froben var den ledende av de humanistisk orienterte boktrykkere og forskere i Basel i dagens Sveits, og en fornyer av boktrykkerkunsten. Blant de arbeider som ble utgitt fra hans trykkeri, er:

* Den latinske *Fattigmannsbibelen* (*Biblia integra: summata: distincta: sup[er]eme[n]data vtriusq[ue] testame[n]ti [con]corda[n]tijs illustrata*) (1491). Dette er den første «lommeutgaven» av den latinske bibel, og kalles «fattigmannsbibelen» fordi *[[octavo]]*-formatet gjorde den billigere i produksjon. Teksten bygger på den såkalte *Fontibus ex Graecis*-utgaven, som korrigerte *Vulgata* med nye oversettelser foretatt av en idag ukjent humanist fra noen greske og hebraiske manuskripter. Den ble første gang trykket i Basel i 1479. Utgaven fra 1491 var Frobentrykkeriets første verk, og Froben hadde selv foretatt noen justeringer av teksten. 

* Mest kjent er vel Erasmus av Rotterdams gresk-latinske *[[Det nye testamente|Nytestamente]]* (*Novum Instrumentum omne, diligenter ab Erasmo Rot. Recognitum et Emendatum*) (1516, og senere utgaver). Den fikk et voldsomt gjennomslag fordi den kom på rett tid og sted i forhold til reformasjonen. Bakgrunnen var at Froben ønsket å komme et annet arbeid i forkjøpet: *Complutenserteksten*, et langt grundigere verk, utarbeidet på oppdrag av kardinal Ximenes de Cisneros i 1502 og etter møysommelig arbeid ferdig den 10. januar 1514 – men som ventet på pavelig godkjennelse før offentliggjøring.) Erasmus begynte sitt arbeid i april 1515, og trykkingen av resultatet, i seks folier, pågikk fra september til den siste delen var klar i mars 1516.  Det kom etterhvert tre omarbeidede utgaver, i 1522, 1527 og 1535. Fra annenutgaven av ble *Instrumentum* i tittelen endret til det mer gjengse *Testamentum*.

## Referanser


## Litteratur
* 
* 
*
Ole Klemetsen

**Ole** «**[[Ole Lukkøye|Lukkøye]]**» **Klemetsen** (født 1971) er en norsk tidligere proffbokser. 

Før han ble profesjonell vant han som amatør bronse i EM og VM i 1991. Klemetsen jobbet hele sin karriere tett sammen med faren John Klemetsen, noe som beskrives i dokumentarfilmen *[[Blod & ære]]* fra 2008. Klemetsen har mottatt Bragdmerket fra Norges Bokseforbund for sine gode idrettslige prestasjoner i inn- og utland.

## Meritter

### Som profesjonell
Som profesjonell hadde han 45 seire og seks tap. Han har vunnet titlene:
* IBC Light Heavyweight, 
* WBC Int. Light Heavyweight, 
* EBU Light Heavyweight og 
* IBA Light Heavyweight. 

### Som amatør
* Bronse i World Cup, Bombay, India 1990
* Bronse i EM, Gøteborg, Sverige 1991
* Bronse i VM i Sydney, Australia 1991
* 5 plass i OL i Barcelona, Spania 1992

## Proffkarrieren

Proffkarrieren til Klemetsen startet 21. oktober 1992 i Las Vegas mot Armando Dragone, og vant med knock out. Han bokset to proffkamper til i 1992, begge ble vunnet med KO. I 1993 vant han tre kamper på rad før han tapte på TKO mot John McClain. Klemetsen fortsatte sesongen i London mot Nigel Rafferty deretter med kamper mot Jeff Medley, Tony Booth og Carl Jones, alle ble vunnet.

I 1994 bokset han syv kamper, han vant alle. Året etter i 1995 vant han også alle kampene. Sesongen 1996 startet med WBC-tittelkamp. Han vant denne med seier mot Lenzie Morgan før han tapte mot Mohamed Siluvangi på poeng i neste kamp. Han bokset ytterligere tre kamper i 1996, hvor han vant tre kamper på KO og en på TKO. 

I 1997 vant han tre kamper på KO før han fikk bokse om EBU tittelen. Han vant tittelen etter å ha beseiret Crawford Ashley. I 1998 vant han den første kampen mot Kalin Stojanov, før han tapte kampen om IBF tittelen mot Reggie Johnson på poeng. Sesongen 1998 ble avsluttet med to seire og et tap. I 1999 vant han alle sine seks kamper, tre av kampene vant han på KO. 2000-sesongen startet med seier mot Thulani Malinga og IBA tittel før han tapte i EBU tittelkamp mot Clinton Woods. Den siste kampen i 2000 vant han over Derrick James.

Sesongen 2001 startet med seier over Thomas Hansvoll. Han overtok da den ledige nordiske tittelen. Ole Klemetsen fortsatte med seier over Patrick Swann på KO før han tapte for Thomas Hansvoll 16. juni 2001. Dermed var en 9 år lang proffkarriere over med 45 seire og seks tap.

## Annet
* Ringnavn i utlandet: «The Golden Viking» og «Mister Sandman», («Lukkøye» var ringnavnet i Norge.)
* Hatt gjesteopptreden i *[[Mot i brøstet]]* som seg selv i episoden «Boksedilla» (sesong 2, episode 3).
* Klemetsen deltok i første sesong av *[[Mesternes mester]]* i 2009.
*Klemetsen deltok også på *[[Farmen kjendis (Norge) sesong 3|Farmen kjendis]]* 2019.

## Referanser


## Eksterne lenker
* 
*
Thomas Hansvoll

**Thomas Hansvoll**  (født 1974) er en norsk tidligere proffbokser og boksetrener.

Hansvoll bokset i sin proffkarriere 32 kamper, som resulterte i 26 seire, fire tap og to uavgjort. Han har holdt titlene WBO I/C Cruiserweight WBA Int. Light Heavyweight og Nordic Light Heavyweight Title.

Hansvoll hadde stor suksess som amatørbokser, og fikk på sine 73 kamper hele 65 seiere, og kun åtte tap.

Hansvoll er oppvokst på Bjerke/Årvoll i Groruddalen i Oslo, og begynte å bokse som ti-åring i IF Ørnulf. Som 14-åring debuterte han som amatørbokser i Raufoss-turneringen. I 1993 ble Hansvoll junior- og senior-norgesmster i samme sesong (i henholdsvis lett-tungvekt og mellomvekt). Hansvoll tok NM-gull også i 1994, for så debutere som profesjonell den 11. november 1994 mot Greg Scott Briggs i Randers (Danmark).

Som proffbokser hadde han kontrakt med bla. Mogens Palle og Steffen Tangstad.

Hansvoll bokset om WBA-VM tittelen (World Boxing Association) i lett-tungvekt mot Bruno Girard i Paris 23. mai 2002. Han tapte kampen knepent på poeng etter tolv runder. Thomas Hansvoll la opp etter seieren over Damon Reed 4. oktober 2003, og er nå (*[[2006]]*) hovedtrener for IF Ørnulf og hjelpetrener på juniorlandslaget (Norges Bokseforbund).

Han gjorde imidlertid comeback i kampen om tittelen som nordisk mester i cruiservekt mot Johnny Jensen 14. oktober 2006. Kampen endte uavgjort. Thomas Hansvoll bokset sin hittil siste kamp den 21. juni 2008 i Brøndby (Danmark) mot Juan Manuel Garay fra Argentina og vant på poeng.
 
Hansvoll er også kjent for å ha pensjonert Ole «Lukkøye» Klemetsen i en kamp som fant sted 16. juni 2001.

Kampene mellom Hansvoll og Klemetsen er gjenskapt og fortalt av hovedpersonene selv i dokumentarfilmen 'Tolvte Runde' 2010.

Hansvoll kommenterer for Viasat Sport, er treneren til proffbokseren Simen Smaadal og har laget dokumentarfilm om den norske bokseren Magne Havnaa.
 
## Referanser


## Eksterne lenker
* 
* 
*
Kanaltunnelen

**Kanaltunnelen** (engelsk *the Channel Tunnel*, fransk *le tunnel sous la Manche*, iblant kalt *Chunnel*) er en jernbanetunnel under Den engelske kanal. Den går mellom Cheriton utenfor Folkestone i Kent på engelsk side og Sangatte på fransk side. Tunnelen er 50,45&nbsp;km lang, hvorav 38&nbsp;km går under havet. Den ligger i gjennomsnitt 40 meter under havbunnen.

Kanaltunnelen er i virkeligheten tre parallelle tunneler. To av tunnelløpene trafikkeres av tog, mens det tredje er en servicetunnel som ligger mellom hovedløpene. Servicetunnelen er også den eneste evakueringsmuligheten i tilfelle ulykker i hovedløpene, og den har derfor overtrykk for å forhindre at giftig røyk fra branner skal trenge inn.

Etter flere forsøk ble den fullført i 1994. Den er den tredje lengste jernbanetunnel i verden etter Gotthard-basistunnelen i Sveits og Seikantunnelen i Japan. Selskapet Getlink står for driften.

## Se også
* Liste over verdens lengste jernbanetunneler

## Eksterne lenker
*
Femtometer

**Femtometer** er en avledet SI-enhet for måling av avstand. Den er lik 10−15 meter. Symbolet for femtometer er **fm**.

Femtometer brukes ofte til måling av diameteren til atomkjerner. Diameteren til en atomkjerne er opptil omtrent 15 fm. Nøytroner og protoner har en diameter på omtrent 2,5 fm. I terminologien som brukes i partikkelfysikk kalles en femtometer ofte en **1 fermi** (med samme symbol), etter fysikeren Enrico Fermi. Enheten ble tatt inn i SI-systemet av den ellevte generalkonferansen for mål og vekt i 1964 og fikk navnet etter det norske og danske ordet *femten* og likheten med *fermi*.

1 femtometer er lik:
* 10−15 meter
* 1000 attometer
* 0,001 picometer

Og motsatt:
* 1 attometer = 0,001 femtometer
* 1 picometer = 1000 femtometer

## Referanser
Attometer

**Attometer** er en avledet SI-enhet for avstand. En attometer er lik 10−18 meter. Symbolet for attometer er **am**.

1 attometer er lik:
* 10−18 meter
* 1000 zeptometer
* 0,001 femtometer

Og motsatt:
* 1 zeptometer = 0,001 attometer
* 1 femtometer = 1000 attometer
Helse Øst

**Helse Øst** var et av den norske stats regionale helseforetak (RHF), fram til det 1. juni 2007 ble slått sammen med Helse Sør til Helse Sør-Øst. Foretaket hadde ca. 31&nbsp;000 medarbeidere og et årlig budsjett på ca. 21 milliarder kroner.

Helse Øst eide 7 helseforetak (HF) og var deleier i ett apotekselskap:
* Aker universitetssykehus HF
* Akershus universitetssykehus HF
* Sykehuset Asker og Bærum HF
* Sykehuset Østfold HF
* Sykehuset Innlandet HF
* Sunnaas sykehus HF
* Ullevål universitetssykehus HF
* Sykehusapotekene ANS

Helse Øst hadde også avtale med flere private helseleverandører.

## Eksterne lenker
* Helse Øst
Zeptometer

**Zeptometer** er en avledet SI-enhet for avstand. En zeptometer er lik 10−21 meter. Symbolet for zeptometer er **zm**.

1 zeptometer er lik:
* 10−21 meter
* 1000 yoktometer
* 0,001 attometer

Og motsatt:
* 1 yoctometer = 0,001 zeptometer
* 1 attometer = 1000 zeptometer
Yoktometer

**Yoktometer** er en SI-enhet for måling av avstand. En yoktometer er lik 10−24 meter. Symbolet for yoktometer er **ym**.

1 yoktometer er lik:
* 10−24 meter
* 1000 rontometer
* 0,001 zeptometer

Og motsatt:
* 1 rontometer = 0,001 yoktometer
* 1 zeptometer = 1000 yoktometer
Mikrometer

**Mikrometer** er en avledet SI-enhet for avstand. En mikrometer er lik 10−6 meter. Symbolet for mikrometer er **µm**.

Mikrometer er en vanlig enhet for måling av bølgelengder av infrarød stråling. Mikrometer er også måleenheten på malingstykkelsen i sammenheng med overflatebehandling. I astronomien betegner mikrometeoroide små meteoroider. I biologien er celledimensjoner gjerne angitt i mikrometer. Innen elektronikk betegner mikroelektronikk kretser konstruert på mikro- eller submikroniv. Mikroelektromekaniske systemer og mikrofysiologiske systemer er basert på slik teknologi.

Enkelte mennesker, særlig innenfor astronomi og halvlederteknologi, bruker det gamle navnet *mikron* og/eller bare symbolet µ, i stedet for µm, men slik bruk er frarådet.

## Symbol
Symbolet µ (Unicode-tegn `U+00B5`; HTML `&amp;micro;`) er mikro-tegnet. Tegnet har vanligvis ASCII-kode 230. For å sette inn tegnet på en vanlig PC kan tastekombinasjonene holdes tasten  inne mens  tastes på talltastaturet, eller . Symbolet er avledet fra den greske bokstaven μ (*my*). Symbolet «um» er av og til brukt, når µ (SI-prefikset) og μ (den greske bokstaven) ikke er tilgjengelig, som for eksempel på en skrivemaskin.

## 1 mikrometer i andre enheter

1 mikrometer er lik:
*  ångstrøm
* 1000 nanometer
* 0,001 millimeter
* 10−6 (0,000001) meter

Og motsatt:
* 1 ångstrøm = 0,0001 mikrometer
* 1 nanometer = 0,001 mikrometer
* 1 millimeter = 1000 mikrometer
* 1 meter = 106 () mikrometer

## Referanser
Millimeter

**Millimeter** er en avledet SI-enhet for avstand. En millimeter er lik 10−3 meter, en tusendels meter. Symbolet for millimeter er **mm**.

Millimeter brukes ofte, blant annet til måling av nedbør.

1 millimeter er lik:
* 1000 mikrometer
* 0,1 centimeter
* 0,01 desimeter
* 0,001 meter

Og motsatt:
* 1 mikrometer = 0,001 millimeter
* 1 centimeter = 10 millimeter
* 1 desimeter = 100 millimeter
* 1 meter = 1000 millimeter

## Referanser
Centimeter

**Centimeter** er en avledet SI-enhet for avstand. En centimeter er lik 10−2 meter, en hundredels meter. Symbolet for centimeter er **cm**.

Centimeter er en av grunnenhetene i CGS-systemet (centimenter gram sekund-systemet) som ble erstattet av SI-systemet.

## Anvendelse
Innen vitenskapelige sammenhenger foretrekker man ofte å holde seg til SI-prefikser som indikerer potenser delelig på 3. Eksempler på slike lengdemål er mikrometer (10-6), millimeter (10-3), meter (100), kilometer (103) og megameter (106).

I dagligtalen blir centimeter imidlertid mye brukt, fordi det ligger i en høvelig størrelsesorden for mange hverdagslige formål hvor man ikke bruker forstørrelse eller skalamodeller.

## Konvertering
1 centimeter er lik:
* 10 millimeter
* 0,1 desimeter
* 0,01 meter

Og motsatt:
* 1 millimeter = 0,1 centimeter
* 1 desimeter = 10 centimeter
* 1 meter = 100 centimeter

## Eksempler
* 1 cm - 0,39 tommer
* 1 cm - tilnærmet bredde av en gjennomsnittlig fingernegl
* 1,5 cm - lengden av en typisk nordnorsk mygg
* 2 cm - tilnærmet bredde av et voksent menneskes finger
* 2,54 cm - 1 tomme
* 3,1 cm - 1 attoparsec (10−18 parsec)
* 3,5 cm - en standardbredde på fotografisk film
* 4,3 cm - minimum diameter av en golfball
* 7,3-7,5 cm - diameter av en baseball
* 8,6 cm × 5,4 cm - dimensjonene til et typisk kredittkort

## Referanser


## Eksterne lenker
Desimeter

**Desimeter** er en avledet SI-enhet for avstand. En desimeter er lik 1/10 meter, en tidels meter. Symbolet for desimeter er **dm**.

Desimeter er en noe brukt måleenhet, men den brukes mindre enn meter og centimeter. En kubikkdesimeter er et mål på volum som er lik en liter.

1 desimeter er lik:
* 100 millimeter
* 10 centimeter
* 0,1 meter

Og motsatt:
* 1 millimeter = 0,01 desimeter
* 1 centimeter = 0,1 desimeter
* 1 meter = 10 desimeter

## Referanser
Michael Dell

**Michael S. Dell** (født 1965) er en amerikansk forretningsmann og grunnlegger av Dell, Inc. Dell studerte psykologi på Texas universitet.
Samtidig startet han firmaet *PC's Limited* og sluttet på universitetet som 19-åring. I 1987 byttet firmaet navn til Dell Computer Corporation og senere Dell, Inc. i 2003.

Dell er rangert som den 9. rikeste personen i verden i 2004 av Forbes med en formue på 14,2 milliarder dollar.

## Referanser
Ångstrøm

En **ångstrøm** er en enhet for måling av avstand lik 10−10 meter eller 0,1 nanometer. Symbolet for ångstrøm er **Å**. Enheten har navn etter den svenske fysikeren Anders Jonas Ångström, en av grunnleggerne av spektroskopien. Ångstrøm er ikke en SI-enhet.

Ångstrøm brukes ofte innenfor naturfagene og innenfor teknologi for å angi størrelsen på atomer, molekyler, og mikroskopiske strukturer. Radiusen til et atom er mellom 0,25 og 3 Å og dermed blir Ångstrøm ofte brukt innenfor disse fagene.

På tross av at bruken er frarådet er det flere fagfelt som fortsetter å bruke enheten. Enkelte hevder at enheten er en mer bekvem å bruke, ettersom den i størrelse er nær objektene som måles, for eksempel atomer og molekyler, partikler av interstellart støv, optiske bølgelengder, med mer.

Av historiske årsaker foretrekker astronomer å bruke ångstrøm når de arbeider med spektre av synlig lys.

Unicode inkluderer et tegn for ångstrøm i posisjonen U+212B («Å»). Likefullt sier standarden at den anbefalte representasjonen er U+00C5. Det er, med andre ord, bedre å bruke «latin capital letter with ring above» («&#x00C5;»), som er en vanlig norsk Å, enn spesialtegnet U+212B («Å»).

## Referanser
Benedikt II

**Benedikt II** (død 8. mai 685) ble valgt til pave i 683 og innsatt i embetet 684. Han virket som pave til sin død året etter.

Ifølge *[[Liber Pontificalis]]* var han fra Roma. Han far het Johannes og var fra Savellifamilien. Som ung gutt ble det bestemt at Benedikt skulle gå inn i kirkens tjeneste, og han studerte ved en pavelig skole. Han gikk gjennom de forskjellige ordinasjoner og var i 683 prest.

Pave Leo II døde 3. juli 683, og Benedikt ble valgt til pave samme måned. Han måtte vente nesten et år på at keiseren i Konstantinopel godkjente valget, noe som var nødvendig av diplomatiske årsaker. Dermed ble han ikke bispeviet og innsatt i embetet før 26. juni 684.

Forgjengerne til Benedikt var gresktalende, og valget av Benedikt er blitt sett som en indikasjon på at man i Roma begynte å få økt selvtillit i forhold til keiseren. Under pave Agatho hadde det kommet i stand en forsoning mellom keiser Konstantin IV og Den hellige stol. Benedikt ba etter innsettelsen keiseren om gå med på at framtidige paver skulle godkjennes av eksarken i Ravenna, en keiserlig embetsmann, framfor at man måtte vente til bud hadde gått fram og tilbake mellom Roma og Konstantinopel. Dette gikk keiseren med på. 

I perioden hvor Benedikt ventet på å bli innsatt i embetet presset han på for å få vestkirken til å anerkjenne det tredje konsil i Konstantinopel (680-81) som økumenisk konsil. Saken ble forkludret og tok lang tid og endte med at Julian av Toledo ikke gikk med på pavens tolkning av konsilets vedtak. Dermed skulle det gå ytterligere noe tid før konsilet ble formelt anerkjent i vest.

Benedikt brukte mye energi på å forsøke å omvende patriark Makarios I av Antiokia, som var blitt fordømt som monoteletist av det tredje konsil i Konstantinopel og deretter innesperret i et kloster i Roma. Det lyktes ikke, og Makarios var fortsatt ekskommunisert ved sin død. 

Han blir i *Liber Pontificalis* beskrevet som ydmyk og vennlig, med et stort hjerte for de fattige og presteskapet. Hans siste offentlige seremoni fant sted den 26. mars 685, da han på påskedag hedret geistlige og forfremmet flere av Romas prester og diakoner. Han gjeninnførte kirkeasylet, som i noen tid ikke hadde vært respektert av stridende parter.

Han døde i 685, kort tid etter påsken. 8. mai 685 ble han gravlagt i Peterskirken. 

Han regnes som helgen og har minnedag 7. mai.

## Referanser
Paul Allen

**Paul Allen** (født 21. januar 1953 i Seattle i USA, død 15. oktober 2018 samme sted) var en amerikansk forretningsmann. Han grunnla sammen med Bill Gates dataselskapet Microsoft, og hadde en sentral rolle opp igjennom selskapets historie.

Allen studerte ved Washington State University, men sluttet for å skrive programvare på heltid. I 1975 var han med på å stifte Microsoft, og fra 1979 var han nestleder i selskapet. Han var sentral i Microsoft frem til 2000, da han gikk ut av styret.

Senere gjorde Allen seg blant annet bemerket som eier av de amerikanske profesjonelle idrettslagene Portland Trail Blazers, Seattle Seahawks og Seattle Sounders FC.

Han ble i 1982 diagnostisert med blodkreftsykdommen Hodgkins lymfom. Etter flere måneder med strålebehandling ble han erklært frisk. I 2009 ble han diagnostisert med og behandlet for Non-Hodgkins lymfom, før han i oktober 2018 kunngjorde at sykdommen hadde returnert. Han døde av sykdommen 15. oktober 2018.

## Referanser


## Eksterne lenker
* 
* 
*
Koenigsegg

**Koenigsegg** er et svensk bilmerke som lager raske sportsbiler.

Koenigsegg ble etablert av Christian von Koenigsegg i 1993 som var inspirert av den norske animerte dukkefilmen *[[Flåklypa Grand Prix]].* Han fikk med seg designeren David Craaford.

## Modeller

1996-koenigsegg-cc-prototype 100529345 l.jpg | Prototype (1996)
2003 Koenigsegg CC8S (35862871624).jpg | CC85 (2000–03) 
Koenigsegg CCR (5023387006).jpg | CCR (2004–06) 
Koenigsegg CCX - Flickr - Alexandre Prévot (3).jpg | CCX (2006–10)
Koenigsegg Agera N 5.jpg | Agera (2010–18)
2019 Koenigsegg Regera White HCC23.jpg | Regera (2016–22)
2023 Koenigsegg Jesko Driving LC24.jpg | Jesko (2021–)
23NTBC 34 - Koenigsegg.jpg | Gemera (2024–)
2022 Koenigsegg CC850 Silver.jpg | CC850 (2024–) 


## Referanser


## Kilder
* Autoevolution: Koenigsegg Brand History Besøkt 12. april 2015
* Worldcarfans: A Short Koenigsegg History Besøkt 12. april 2015
* Autocar: A brief history of Koenigsegg Besøkt 12. april 2015

## Eksterne lenker
*
Flisa

**Flisa** er et tettsted og administrasjonssenter i Åsnes kommune i Solør i Innlandet. Tettstedet har  innbyggere per 1. januar . Flisa ble i 2012 innvilget landsbystatus. Landsbyen Flisa er Åsnes kommunes administrasjonsted og det største handelssenteret mellom Kongsvinger og Elverum. Kaffegata (Fv206) er hovedgata på Flisa. Åsnes kirke ligger en drøy kilometer fra Flisa sentrum. Rett sør for Flisa renner Flisaelva ut i Glomma.

Fram til 1910 var Flisa endestasjon på Solørbanen, som da ble forlenget frem til Elverum og dermed koblet sammen med Rørosbanen. Persontrafikken på Solørbanen ble nedlagt i august 1994.

Flisa bru er verdens lengste trebru konstruert for full trafikklast. Brua ble åpnet sommeren 2003, den er 196 meter lang fordelt på tre spenn - det lengste 70 meter. Ved enden av brua, på østsiden ved Flisa stasjon, står verdens største tannstikker og vitner om at Jordan i mange år har hatt fabrikk på Flisa.

Flisa ligger mellom 150 og 300 meter over havet.

## Referanser


## Eksterne lenker
* Handelssenteret Flisa


Fil:Flisa stasjon 3.jpg|Flisa stasjon på Solørbanen
Fil:Flisa bru 1.jpg|Flisa bru
Christian von Koenigsegg

**Christian Erland Harald von Koenigsegg** (født 2. juli 1972 i Stockholm) er grunnleggeren av bilmerket Koenigsegg som var verdens raskeste serieproduserte bil.

## Biografi
Familien stammer opprinnelig fra den schwabiske adelsslekten *Königsegg*. Christian von Koenigsegg vokste opp i Stockholm og gikk ett år på videregående skole i Danderyd før han flyttet til den private og eksklusive internatskolen Lundsbergs skola i Värmland. Etter videregående skole studerte han økonomi ved den skandinaviske skolen i Brussel.

Idéen til bilen fikk han av den norske filmen *[[Flåklypa Grand Prix]]*. Han grunnla selskapet *Koenigsegg automotive AB* i 1994, i en alder av 22 år. I 2002 ble hans bil Koenigsegg CC 8S satt i serieproduksjon i Ängelholm i Skåne.

## Referanser


## Kilder
* Oisín Cantwell, «Christian, 5: Jag ska bygga en egen bil när jag blir stor», Aftonbladet, 12. juni 2009

## Eksterne lenker
* Koenigsegg
Simca

**Simca** var en fransk bilprodusent som var i drift mellom 1934 og 1979. Navnet Simca var en akronym for *Société Industrielle de Mécanique et Carrosserie Automobile*. 

## Historie
### 1934-1951
Simca ble grunnlagt i 1934 av Henri Théodore Pigozzi (1898–1964). Pigozzi overtok lokaler i Nanterre, en forstad til Paris, etter bilprodusenten Donnet. Simca bygde biler på lisens fra Fiat, blant annat Balilla (**6 CV**) og Ardita (**11 CV**).

Allerede før andre verdenskrig samarbeidet Simca med Amédée Gordini, som trimmet de Fiat-baserte bilene. Etter krigen resulterte samarbeidet i en formel 1-stall med navnet Equipe Gordini.

### 1951-1970
Simca presenterte sin første egne konstruksjon, **[[Simca Aronde|Aronde]]** i 1951. Bilen ble en stor suksess og selskapet vokste snart ut av porduksjonslokalene. Problemet ble løst når Simca i 1954 kjøpte Ford sin virksomhet i Poissy, en annen forstad av Paris. Samtidig tok man over produksjonen av **[[Simca Vedette|Vedette]]**. Simca ekspanderte sterkt på 1950-tallet og i 1952 kjøpte de lastbilprodusenten Unic og i 1958 bilprodusenten Talbot-Lago. På slutten av 1950-tallet var Simca blitt Frankrikes nest største bilprodusent.

På slutten av 1950-tallet kjøpte Chrysler Corporation seg opp i selskapet med sin strategi om å bygge en verdensomspennende virksomhet. I fra 1964 overtok Chrysler aksjemajoriteten i selskapet. Noen år senere begynte Simca også å bruke Chryslers femkantede logo på sine biler.

## Modeller
### Simca-Fiat

*6 CV (1932–37) (Versjon av Fiat 508 "Balilla")
*11 CV (1934–37) (Versjon av  Fiat 518 "Ardita")

### Simca

*Simca 5 (1936–46) (Versjon av Fiat 500)
*Simca 8 (1937–51) (Versjon av Fiat 1100 "Balilla")
*Simca 6 (1947–50) (Versjon av Fiat 500C)
*Simca Aronde (1951–64)
*Simca Vedette (1955–61)
*Simca Ariane (1957–63)
*Simca 1000 (1962–79)
*Simca-Abarth 1150 (1963–67)
*Simca 1300/1500 – 1301/1501 (1963–76)
* Simca 1000 Coupe Bertone (1962-1967) 
*Simca 1200 S Coupé Bertone (1967–71)
*Simca 1100 (1967–81)

### Chrysler-Simca

*Chrysler-Simca 180 (1970–82)
*Chrysler-Simca 1307 / Talbot 1510 (1975–86)
*Chrysler-Simca Horizon (1978–85)

### [[Matra|Matra-Simca]]

*Matra-Simca MS11 (Formel 1) (1968)
*Matra-Simca 630M MS630/650 (Sportvagnsracer) (1969–70)
*Matra-Simca MS120A-D (Formel 1) (1970–72)
*Matra-Simca MS660 (Sportvagnsracer) (1970–72)
*Matra-Simca MS670 (Sportvagnsracer) (1972–74)
*Matra-Simca Bagheera (1973–80)
*Matra-Simca Rancho (1977–84)
*Matra-Simca Murena (1980–83)

## Eksterne lenker
* http://www.clubsimca.com  Club Simca France       (Fr)
* https://web.archive.org/web/20051208060107/http://membres.lycos.fr/electroniko/simca1000rallye.htmSimca 1000 rallye de légende (Fr)
Oddernes

**Oddernes** er en tidligere kommune som opprinnelig også omfattet Randesund. Områdene ble delt i to den 31. desember 1893, og Oddernes og Randesund var egne kommuner fra 1894 til 1964. Etter delingen hadde Oddernes kommune 1&nbsp;133 innbyggere. Kommunen omkranset Kristiansand på alle kanter og hadde et areal på 102,91&nbsp;km².

## Historikk
Områdene Flekkerøy, Voie, Møvig, Vågsbygd, Slettheia, Lund, Sødal, Kongsgård, Gimlekollen, Strai, Mosby og Justnes tilhørte alle Oddernes. Ved lov av 14. juni 1921 ble ca. 2,75&nbsp;km² av Lund, som til da hadde tilhørt Oddernes tillagt Kristiansand.

Oddernes hadde stor befolkningsvekst rundt midten av 1960-tallet. Fra 1930 til 1960 var økningen 244%, størst i vest, i Vågsbygd. Dette skyldtes økningen i antall ansatte i industriselskapene Fiskaa Verk, Falconbridge og Lumber og tilhørende utbygging av boliger. Fra 1945 til 1960 ble det reist 1&nbsp;800 boliger i Vågsbygd.

Oddernes kommune hadde åtte skolekretser: Flekkerøy, Vågsbygd, Ytre og Øvre Torridal, Lund/Lahelle (til 1921), Oddernes, Justnes og Drange (til 1894).

1. januar 1965 ble Oddernes og de to andre, omliggende kommunene, Randesund og Tveit, slått sammen med Kristiansand. Den nye «storkommunen» Kristiansand fikk dermed et innbyggertall på vel 50 000. 18&nbsp;668 av disse ble overført fra Oddernes.

Navnet Oddernes eller Utrunes er utledet fra «neset med oter». Kommunenavnet er altså hentet fra neset mellom Otra og Topdalsfjorden. I dag finnes en rekke nyere navn i dette området. Flere av disse kom til omkring 1790, f. eks. Freyasdal, Valhalla og Lovisenlund.

Gamle dokumenter forklarer hvilke områder det egentlige Oddernes omfatter på denne måten: «Gaarden Møklestue, tillagt Naboeiendommene Ellesie og Odde, omfattet hele den østlige og  sydlige delen av det egentlige Oddernes, og fikk Navnet Oddernæs Kongsgaard. (Kongsgaardens Opførelse paabegyndtes i 1635 efter Anmodning  fra daværende Lensherre Palle Rosenkrantz …»)

Ved Oddernes kirke, en steinkirke fra omkring 1150, finnes en runestein fra vikingtida med to innskrifter. Den eldste og «opprinnelige» står på den ene av steinens flatsider. Runene er store, men utydelige. Innskriften er denne: **ayintr × karþi × kirkiu × þesa**  Dette er tolket slik: Eyvind gjorde kirken denne.

Den andre innskriften, på steinens ene kant, er yngre og lengre. Runene tyder på at arbeidet er utført omkring 1030 til 1050. Innskrifter er: **kosunr × olafs × hins × hala × a oþali × sinu** Tolkningen er: gudsønn Olavs den hellige på odelen sin.

## Delområder
Tabellen viser grunnkretsene i bydelene som tilhørte Oddernes og folkemengden i hver av dem.

## Se også
* Oddernes (valgkrets), en enkeltmannskrets ved stortingsvalgene 1906 - 1918.

## Referanser
Scotty Moore

**Winfield Scott «Scotty» Moore III** (født 27. desember 1931, død 28. juni 2016) var en amerikansk gitarist.

Moore begynte musikkarrieren med å danne et countryband, The Starlite Wranglers i 1954 med bassist Bill Black, og de begynte å jobbe hos Sam Phillips i Sun Records.

Samme år var det en ung musiker med navn Elvis Presley som skulle gjøre en låt, og Scotty og Bill ble med på det.

## Referanser


## Eksterne lenker
* 
* 
*
Bedfordshire

**Bedfordshire** er et grevskap i det østlige England. Administrasjonssenter er Bedford. Det seremonielle grevskapet er noe større enn det administrative.

Bedfordshire grenser mot Cambridgeshire, Northamptonshire, Buckinghamshire og Hertfordshire. Luton var en del av det administrative grevskapet innil 1997, da byen ble en selvstyrt enhet (*unitary authority*). 

Bedfordshire grenser mot Cambridgeshire i nordøst, Northamptonshire i nord, Buckinghamshire i vest og Hertfordshire i sørøst. Befolkningsmessig er Bedfordshire det fjortende mest tett befolkede fylket i England, med hvor mer enn halvparten av befolkningen bor på de to høyeste områdene: Luton (rundt 236&nbsp;000 innbyggere) og fylkesbyen, Bedford (102&nbsp;000 innbyggere). Det høyeste stedet er 243&nbsp;moh ved Dunstable Downs i Chilterns.

Den eldste kjente bruken av navnet er fra 1011, da det ble skrevet *Bedanfordscir*; «området ved Bedas vadested» ved elven.

## Steder i Bedfordshire

* Ampthill
* Barton-le-Clay, Bedford, Biggleswade, Beeston
* Clophill, Cranfield
* Dunstable
* Eversholt
* Flitwick
* Hockliffe
* Kempston
* Leighton Buzzard
* Luton
* Marston Moretaine, Millbrook
* Old Warden
* Sandy, Shefford, Stotfold, Studham
* Toddington
* Whipsnade, Woburn

## Referanser


## Eksterne lenker
* 
* North Beds Online, lokalinformasjon for North Bedfordshire
* Bedfordshire hos *DMOZ*
* Bilder av Bedfordshire hos *English Heritage Archive*
Infiniti

**Infiniti** er et japansk bilmerke som markedsføres mot det amerikanske, kanadiske og meksikanske luksussegmentet. Merket ble lansert av Nissan i 1989 og strategien var å erobre BMW-kjøpere. Infiniti har i dag 6 hovedmodeller.

## Modellhistorikk

* M30 fra 1989 til 1992 (motor fra Nissan Maxima)
* Q45 fra 1989, fikk en ansiktsløftning i 1994
* G20 fra 1991 til 1997
* J30 fra 1992 til 1997 (motor fra Nissan 300 ZX)
* I30 fra 1996 – redesign 2000
* QX4 fra 1997 (første SUV)
* Q45 (ny) 1997 m V8
* G20 (ny) 1999

## Aktuelle modeller (2004)

* QX56 (V8 5,6 l 315 HK)
* FX45/FX35
* Q45 (V8, 4,5 l 340 HK)
* M45 (2003) (V8 340 HK)
* I35 (V6 3,5 l 255 HK)
* G35 sportscoupé+sedan

## Eksterne lenker
*  (engelsk)
* Bilnorge.no sin historie om merket
* Infiniti – Nissanfanseite